cyanic-selkie/wikianc huggingface dataset:
Άννα Βίσση
2010-2012: Αγάπη Είναι Εσύ, Face2Face, Όσο Έχω Φωνή, Δώδεκα, Lav
thumb|240px|right|Η Βίσση και ο [[Σάκης Ρουβάς στο "Αθηνών Αρένα" το 2011.]] Τον Σεπτέμβριο του 2010, συνεργάστηκε ξανά με τον Νίκο Καρβέλα και κυκλοφόρησε το cd-σινγκλ Αγάπη Είναι Εσύ με 3 νέα τραγούδια του Καρβέλα, ενώ στις 17 Δεκεμβρίου του ίδιου έτους κυκλοφόρησε το ομώνυμο νέο άλμπουμ της, το οποίο έγινε χρυσό σε τέσσερις εβδομάδες κυκλοφορίας, παρά τα αρνητικά σχόλια και την ελλιπή διαφήμιση. Παράλληλα για όλη τη σεζόν αυτή εμφανίστηκε για δεύτερη συνεχόμενη φορά στο "Αθηνών Αρένα", αυτή τη φορά με τον Σάκη Ρουβά, 13 χρόνια μετά την πρώτη συνεργασία τους, παρουσιάζοντας το σόου Face2Face.
Στις 30 Μαρτίου 2011 είχε αρχικά προγραμματιστεί η πρεμιέρα του ντοκιμαντέρ Όσο Έχω Φωνή από το κανάλι Alpha. Η ίδια η Βίσση δήλωσε ότι δεν πρόκειται για reality show και περιέγραψε την εκπομπή ως rockumentary. Περιλάμβανε υλικό των τριών τελευταίων χρόνων και έδειχνε σκηνές από την καθημερινή της ζωή, την προετοιμασία ενός δίσκου, παρασκήνιο των φωτογραφήσεων και των ζωντανών εμφανίσεων της καθώς και προσωπικές στιγμές. Τη σκηνοθεσία ανέλαβε η Christine Crokos. Τελικά, το κανάλι αποφάσισε να προβάλλει την εκπομπή το φθινόπωρο του 2011.
Μετά το τέλος των εμφανίσεων της στο "Αθηνών Αρένα", έδωσε μια συναυλία στο κλειστό γήπεδο του ΟΑΚΑ στις 15 Απριλίου 2011 για την ενίσχυση του Παναθηναϊκού, ωστόσο η προσέλευση του κόσμου ήταν μικρότερη του προσδοκωμένου (6000 άτομα), με αποτέλεσμα ο Ερασιτέχνης Παναθηναϊκός να υποστεί ζημία της τάξης των 60.000 ευρώ. Στις 27 Απριλίου 2011 έδωσε μία μεγάλη φιλανθρωπική συναυλία στην Κύπρο. Η συναυλία πραγματοποιήθηκε στο Δημοτικό Θέατρο Στροβόλου με τη στήριξη του Ιδρύματος "Σοφία για τα παιδιά" με στόχο να συγκεντρωθούν χρήματα για την ανοικοδόμηση του ορφανοτροφείου "Μακάριος" στην Κένυα. Το Μάιο πραγματοποίησε περιοδεία στην Αμερική.
Από τις 25 Σεπτεμβρίου μέχρι τις 31 Οκτωβρίου 2011, η Βίσση έδωσε τρεις sold out unplugged συναυλίες με τίτλο Έτσι Απλά, σε Λεμεσό, Λάρνακα και Λευκωσία. Στις 8 Οκτωβρίου 2011 παρουσίασε το νέο βίντεο κλιπ του ντουέτου της με τον Ντέιβ Στιούαρτ "Leap of Faith" στο μουσικό κανάλι MAD TV. Εκεί έδωσε συνέντευξη στο Θέμη Γεωργαντά, όπου αποκάλυψε τα σχέδιά της για τις χειμερινές εμφανίσεις της στο REX καθώς και για τα νέα της τραγούδια που θα κυκλοφορήσουν λίγο πριν από την πρεμιέρα της εκεί. Στις 12 Οκτωβρίου 2011 έκανε πρεμιέρα το rockumentary Όσο Έχω Φωνή. Στις 12 Νοεμβρίου 2011, η Βίσση τιμήθηκε για την καλλιτεχνική της προσφορά στην ελληνοαμερικανική show business στην εκδήλωση "Hellenic Charity Ball" που διοργάνωσε για όγδοη χρονιά η Elios Society. Η εκδήλωση πραγματοποιήθηκε στο Σαν Φρανσίσκο και μετά τη βράβευσή της, η Βίσση ερμήνευσε κάποια τραγούδια από την προσωπική της δισκογραφία καθώς και άλλων καλλιτεχνών.
Το χειμώνα του 2011, η Βίσση ξεκίνησε ζωντανές εμφανίσεις στο νυχτερινό κέντρο "REX" με το πρόγραμμα Δώδεκα, καθώς εμφανιζόταν ακριβώς στις 12 το βράδυ, ανοίγοντας η ίδια το πρόγραμμα. Μαζί της εμφανίζονταν η Μαίρη Λίντα και το συγκρότημα Wedding Singers. Η πρεμιέρα του show πραγματοποιήθηκε στις 16 Δεκεμβρίου 2011 και το εν λόγω πρόγραμμα χαρακτηρίστηκε από πολλούς ως ένα από τα καλύτερα των τελευταίων 10 χρόνων στη νυχτερινή Αθήνα.
Μετά το τέλος των εμφανίσεων στο "REX", το πρόγραμμα "Δώδεκα" παρουσιάστηκε στο κοινό της Θεσσαλονίκης στο νυχτερινό κέντρο "Odeon", στις 25 Μαΐου 2012. Παράλληλα με τις εμφανίσεις της στο "REX", η Βίσση κυκλοφόρησε τρία νέα τραγούδια: "Μόνο Αν Τρελαθώ" σε στίχους Μυρτώς Κοντοβά και μουσική Μάριου Τσάγκαρη και "Ώρα Να Φεύγω", "Μια Νύχτα Το Πολύ" σε μουσική και στίχους του Νίκου Καρβέλα. Στις 29 Μαΐου 2012 η Βίσση παρουσίασε το καινούργιο τραγούδι της, με τίτλο "Τυραννιέμαι" σε μουσική και στίχους του Νίκου Καρβέλα, στο ραδιοφωνικό σταθμό Δρόμος FM.
Στις 20 Ιουλίου 2012, κυκλοφόρησε το maxi cd single Τυραννιέμαι ως ένθετο με το εβδομαδιαίο περιοδικό Τηλεθεατής. Το single περιέχει τα τραγούδια "Ώρα Να Φεύγω", "Μια Νύχτα Το Πολύ", "Τυραννιέμαι" και "Βενζίνη", δύο remix των τραγουδιών "Τυραννιέμαι" και "Βενζίνη" καθώς και τα βίντεο κλιπ των κομματιών "Ώρα Να Φεύγω" και "Τυραννιέμαι". Τα τραγούδια είναι σε μουσική και στίχους του Νίκου Καρβέλα, ενώ τα βίντεο κλιπ είναι σε σκηνοθεσία της Μυρτώς Κοντοβά. Έφτασε τις 60.000 πωλήσεις και έφερε τον τηλεθεατή στην πρώτη θέση στα περίπτερα. Στις 21 Ιουλίου 2012, η Βίσση ξεκίνησε την καλοκαιρινή της περιοδεία "Summer 2012" πραγματοποιώντας συναυλίες σε πολλές πόλεις της Ελλάδας και της Κύπρου.
2013-2015: Δαίμονες, Ένα ή Κανένα, Οι Καμπάνες του Edelweiss, Μαζί στη σκηνή
Από τον Ιούλιο του 2012, η Βίσση αποκάλυψε σε συνέντευξή της, ότι το Μάρτιο του 2013 θα ανεβάσει ξανά με το Νίκο Καρβέλα τους Δαίμονες, 22 χρόνια μετά. Η πρεμιέρα της παράστασης ορίστηκε για τις 22 Μαρτίου 2013. Η παράσταση φιλοξενήθηκε στο θέατρο Παλλάς και τη σκηνοθεσία ανέλαβε ο Γιάννης Κακλέας, ενώ τη σκηνογραφία ο Μανόλης Παντελιδάκης. Μαζί της συμπρωταγωνίστησαν η Εβελίνα Παπούλια στο ρόλο της Μάγισσας/Λόας και ο Παναγιώτης Πετράκης στο ρόλο του Ντάνιελ. Οι Δαίμονες έκοψαν 53.000 εισιτήρια και αναδείχθηκαν ως η μεγαλύτερη επιτυχία της θεατρικής σεζόν 2013. Στις 5 Οκτωβρίου η Άννα Βίσση επέστρεψε στη σκηνή του θεάτρου Παλλάς για τη δεύτερη σεζόν της ροκ όπερας, για δέκα συλλεκτικές παραστάσεις. Το Νοέμβριο η επιτυχημένη θεατρική παράσταση κυκλοφόρησε σε CD και DVD από το περιοδικό Τηλεθεατής. Οι πωλήσεις ξεπέρασαν τα 80.000 αντίτυπα και το περιοδικό βρέθηκε στην πρώτη θέση των πωλήσεων, παρουσιάζοντας αύξηση της τάξης του 7%.
Τον Ιούλιο του 2013, η Βίσση έδωσε τρεις sold out συναυλίες στην Κύπρο. Η πολύ πετυχημένη περιοδεία ονομάστηκε Άννα... Με Πάθος και η Βίσση επισκέφτηκε τη Λεμεσό στις 27 Ιουλίου, τη Λάρνακα στις 29 Ιουλίου και τη Λευκωσία στις 30 Ιουλίου. Στις 27 Οκτωβρίου 2013 έδωσε μια sold out συναυλία στο Koko club στο Λονδίνο και εμφανίστηκε στις Βρυξέλλες στο Bozar για μία φιλανθρωπική συναυλία για την Κύπρο.
Τον Νοέμβριο του 2013 ανακοινώθηκε ότι η Βίσση υπέγραψε με την εταιρεία Panik Records εγκαινιάζοντας ένα νέο label το Panik Gold, και ότι το επερχόμενο άλμπουμ της θα κυκλοφορήσει από αυτήν την εταιρεία. Πρώτο single από το καινούριο άλμπουμ ήταν το τραγούδι "Η Καθημερινότητα Μας" το οποίο έκανε νέα είσοδο στο νούμερο 1 του ελληνικού iTunes Chart ενώ ήταν και το τραγούδι με τις περισσότερες μεταδόσεις στα ελληνικά ραδιόφωνα την πρώτη εβδομάδα κυκλοφορίας του. Στις 20 Δεκεμβρίου 2013, έκανε πρεμιέρα στο Pantheon Theater στην Αθήνα, η μουσικοθεατρική παράσταση της Άννας Βίσση με τον Αντώνη Ρέμο η οποία έφερε την ονομασία Ένα ή Κανένα. Ο τίτλος της παράστασης προέρχεται από το ομότιτλο ντουέτο της Βίσση και του Ρέμου (σε μουσική και στίχους Νίκου Καρβέλα) το οποίο συμπεριελήφθη στο επερχόμενο άλμπουμ της. Το τραγούδι έκανε πρεμιέρα στα ραδιόφωνα, ως το δεύτερο single από το άλμπουμ αυτό στις 20 Ιανουαρίου 2014. Την ίδια μέρα η Βίσση ψηφίστηκε ως τραγουδίστρια της 15ετίας στην Κύπρο, από τους ακροατές του μουσικού σταθμού Super FM.
Στις 24 Ιανουαρίου κυκλοφόρησε ψηφιακά το "Ένα Ή Κανένα" και στις 28 Ιανουαρίου οι δύο εκδόσεις του τραγουδιού (η κανονική και η μικρότερης διάρκειας ραδιοφωνική) βρέθηκαν στις 2 πρώτες θέσεις του ημερήσιου ελληνικού iTunes Chart. Στις 6 Φεβρουαρίου το single έκανε νέα είσοδο στην κορυφή του επίσημου εβδομαδιαίου ελληνικού Digital Singles Chart.
Λίγο πριν το τέλος της επιτυχημένης μουσικοθεατρικής παράστασης, Ένα Ή Κανένα η Βίσση ανακοίνωσε ότι τον Δεκέμβρη του 2014 πρόκειται να ανεβεί η νέα ροκ όπερα του Νίκου Καρβέλα, σε σκηνοθεσία Γιάννη Κακλέα, στην οποία θα πρωταγωνιστεί. Για τον λόγο αυτό πραγματοποιήθηκαν οντισιόν στις 17 και 18 Μαρτίου 2014 στο Pantheon Theater. Στις 2 Απριλίου 2014 κυκλοφόρησε στα ραδιόφωνα το τραγούδι "Καλύτερες Μέρες", σε μουσική και στίχους του Νίκου Καρβέλα και παραγωγή Alex Leon.
Στις 4 Απριλίου η Βίσση εμφανίστηκε ως guest star στον ετήσιο θεσμό μουσικής και μόδας, MadWalk, και παρουσίασε δυο επανεκτελέσεις παλιών της επιτυχιών ("Πράγματα" και "Έμπνευση") καθώς και το τραγούδι "Καλύτερες Μέρες" σε ένα remix ειδικά για εκείνη την βραδιά. Τον Μάιο και τον Ιούνιο της ίδιας χρονιάς η Βίσση ταξίδεψε σε Νότιο Αφρική, Κύπρο, Αμερική και Γερμανία, δίνοντας sold-out συναυλίες, ενώ εμφανίστηκε και στην εκδήλωση Loukoumi Friends Concert, η οποία διοργανώθηκε από τους Έλληνες ομογενείς της Νέας Υόρκης στις 23 Ιουνίου. Εκεί η Βίσση μοιράστηκε την σκηνή με την ς τραγουδίστρια Γκλόρια Γκέινορ.
Το καλοκαίρι του 2014 η Βίσση σε συνεργασία με τον Αντώνη Ρέμο, πραγματοποίησε summer tour με πέντε μεγάλες sold-out συναυλίες σε Θεσσαλονίκη (02/07), Ηράκλειο (07/07), Ρόδο (11/07), Πάτρα (14/07) και Λευκωσία (03/09). Στις 9 Ιουλίου βραβεύτηκε με τον τίτλο "Doctor of Arts" από το University of Bolton, για την μεγάλη της προσφορά στον χώρο της μουσικής σε μία ειδική τελετή που πραγματοποιήθηκε στην Αθήνα. Στις 26 Ιουλίου, με αφορμή τον εορτασμό για τα 40 χρόνια καριέρας και παρουσίας της στον χώρο της μουσικής, η Βίσση παρουσίασε ένα διεθνών προδιαγραφών μουσικό live show με τίτλο Vissi Fever στο Jackie O Club που βρίσκεται στην παραλία Super Paradise της Μυκόνου, κάνοντας αναδρομές σε μεγάλους σταθμούς της πορείας της. Στο πλάι της είχε νέους καλλιτέχνες της εγχώριας pop μουσικής σκηνής, όπως η Demy, οι Freaky Fortune και ο Riskykidd αλλά και ονόματα διεθνούς φήμης, όπως η εκκεντρική Κοντσίτα Βουρστ. Την σκηνοθετική επιμέλεια της βραδιάς ανέλαβε η Κριστίν Κρόκος. Επίσης στα πλαίσια της επετείου για τα 40 χρόνια παρουσίας της στα μουσικά δρώμενα, παρουσιάστηκε το λεύκωμα «Άννα Βίσση - Η Απόλυτη Ελληνίδα Σταρ», από τον συγγραφέα Στέλιο Κοντέα.
Στις 14 Νοεμβρίου 2014, δόθηκε στη δημοσιότητα μέρος του βασικού καστ για την όπερα Οι Καμπάνες του Edelweiss, στο οποίο συμπεριλήφθηκαν οι Γιάννης Σαμσιάρης, Νικόλαος Καραγκιαούρης, Θανάσης Αλευράς, Αιμιλιανός Σταματάκης και Τάνια Τρύπη. Η πρεμιέρα της παράστασης πραγματοποιήθηκε στις 12 Φεβρουαρίου 2015.
Το Μάιο του 2015 η Άννα Βίσση ξεκίνησε τις ηχογραφήσεις για τον καινούργιο δίσκο της, ο οποίος κυκλοφόρησε σε μουσική Νίκου Καρβέλα και στίχους του Γεράσιμου Ευαγγελάτου.
Τον Σεπτέμβριο η Άννα Βίσση και ο Μιχάλης Χατζηγιάννης έδωσαν 4 συναυλίες στην Κύπρο, εκ των οποίων οι 3 ήταν sold out, με τίτλο "Μαζί στη σκηνή", όπου μέρος των εσόδων διατέθηκε για την οικονομική ενίσχυση του κυπριακού Ερυθρού Σταυρού.
2015- 2019: Συνέντευξη, Hotel Ερμού 1, 2, 3, 4, 5, Live δίσκος, Ηλιοτρόπια
Στις 30 Νοεμβρίου κυκλοφόρησε από την Panik Gold, θυγατρική της Panik Records, ο νέος προσωπικός της δίσκος, με τίτλο Συνέντευξη, έπειτα από απουσία 5 χρόνων από την δισκογραφία.
Στις 11 Δεκεμβρίου η Βίσση ξεκίνησε τις εμφανίσεις της σε ένα νέο χώρο στο Γκάζι, το Hotel Ερμού. Μαζί της ήταν ο Νικόλας Ραπτάκης και μια ορχήστρα 11 σολίστ. Στις 16 Δεκεμβρίου έδωσε φιλανθρωπική συναυλία στο κλειστό γυμναστήριο της Γλυφάδα με σκοπό την συγκέντρωση τροφίμων και φαρμάκων.
Στις 19 Ιανουαρίου οπτικοποιήθηκε το δεύτερο single του χρυσού δίσκου "Συνέντευξη" με τίτλο Ξανά Μανά, σε σκηνοθεσία Βαγγέλη Καλαϊτζή.
Στις 7 Φεβρουαρίου, η Panik γίνεται μέλος της IFPI και ο δίσκος "Συνέντευξη" μπαίνει στο επίσημο τσαρτ πωλήσεων της IFPI, στη δωδέκατη θέση.
Τρεις μήνες μετά την κυκλοφορία της "Συνέντευξης", στις 27 Φεβρουαρίου, ο δίσκος κυκλοφόρησε με την οικονομική εφημερίδα "Αγορά".
Στις 24 Απριλίου, μετά από 4 μήνες επιτυχημένων παραστάσεων, ολοκληρώνει τις εμφανίσεις της στο νυχτερινό κέντρο Hotel Ερμού.
Τον Ιούνιο βρέθηκε στην Κύπρο, καθώς κλήθηκε να μαγειρέψει με μικρά παιδιά, στο πλαίσιο του προγράμματος "Μαγειρεύω και Προσφέρω" του Sophia Foundation. Στις 28 Ιουνίου επέστρεψε στα Mad Video Music Awards μετά από επτά χρόνια απουσίας, παραλαμβάνοντας το τιμητικό βραβείο για την συνολική προσφορά της στη μουσική, ενώ ερμήνευσε παράλληλα τα καινούρια της τραγούδια με τίτλο Συνέντευξη και Ξανά Μανά.
Στις 12 Ιουλίου 2016 η Βίσση παρέλαβε τρία βραβεία στην πρώτη απονομή των Super Music Awards στην Κύπρο. Τα βραβεία ήταν τα "Καλλιτέχνης της Χρονιάς", "Καλύτερο Άλμπουμ της Χρονιάς" (για τον δίσκο "Συνέντευξη") και "Κύπριος Καλλιτέχνης της Χρονιάς".
Το καλοκαίρι του 2016 η Βίσση έδωσε συναυλίες σε μεγάλες πόλεις της Ελλάδας, μεταξύ των οποίων και η πρώτη της συναυλία στο Βεάκειο Θέατρο Πειραιά. Η πρώτη συναυλία στις 10 Σεπτεμβρίου ακυρώθηκε λόγω δυσμενών καιρικών συνθηκών και έτσι επαναλήφθηκε στις 16 Σεπτεμβρίου. Επίσημα η πρώτη συναυλία θεωρήθηκε sold out.
Στην απονομή των 35ων Κορφιάτικων Βραβείων η Βίσση παρέλαβε το τιμητικό βραβείο Σοφία Βέμπο, για τη συμμετοχή της στις θεατρικές παραστάσεις Δαίμονες, Μάλα και Οι Καμπάνες Του Edelweiss.
Τον χειμώνα του 2016 η Βίσση επέστρεψε στο Hotel Ερμού για τις πετυχημένες χειμερινές εμφανίσεις. Επιπλέον συμμετείχε ως κριτής στο μουσικό talent show "Star Academy of Greece", μαζί με τον Νίκο Καρβέλα, τον Πέτρο Κωστόπουλο, την Ναταλία Γερμανού και τον Νίκο Μουρατίδη το οποίο προβλήθηκε από το κανάλι Έψιλον. Τον Μάιο επέστρεψε στην Αθήνα με καλοκαιρινές εμφανίσεις μετά από περίπου 17 χρόνια, ξεκινώντας στην παραλιακή το summer Hotel Ερμού.
Στις 10 Νοεμβρίου 2017, ξεκίνησε για τρίτη διαδοχική χρονιά τις εμφανίσεις της στο Hotel Ερμού, οι οποίες χαρακτηρίστηκαν από μεγάλη επιτυχία. Τον Δεκέμβριο του 2017 τιμήθηκε από το κανάλι ΡΙΚ για την πολύπλευρη και πολυσήμαντη προσφορά της στη μουσική της Κύπρου, της Ελλάδας και του κόσμου. Επίσης τον ίδιο μήνα η Βίσση, στα πλαίσια της διεθνούς αναγνώρισης της, έλαβε το βραβείο διάκρισης σε τέχνη και design στα πρώτα Greek International Women Awards που πραγματοποιήθηκαν στο Λονδίνο. Το καλοκαίρι του 2018 ξεκίνησε περιοδεία σε πολλές πόλης της Ελλάδας και της Κύπρου. Στις 26 Ιουνίου τραγούδησε στο Κέντρο Πολιτισμού Ίδρυμα Σταύρος Νιάρχος. Τον Ιούλιο συμμετείχε στον παγκύπριο μαραθώνιο του ΡΙΚ, για να συγκεντρωθούν χρήματα για τα παιδιά που επλήγησαν από τη φονική φωτιά της 23ης Ιουλίου στο Μάτι Αττικής. Τον Σεπτέμβριο τραγούδησε στα πλαίσια της 83ης Διεθνούς Έκθεσης Θεσσαλονίκης, ενώ βγήκε στην αγορά το τριπλό live album, Hotel Ερμού live 2015-2018, που ξετυλίγει την μουσική διαδρομή της τραγουδίστριας, από το 1973 μέχρι και το 2018, μέσα από 68 τραγούδια. Ο δίσκος χαρακτηρίστηκε ως «ο καλύτερος τριπλός live δίσκος της δεκαετίας» και βρέθηκε στην κορυφή των charts μέσα σε μισή ώρα από την κυκλοφορία του. Επίσης τραγούδησε για δυο sold out συναυλίες, στο Αρχαίο Θέατρο Κουρίου, στη Λεμεσό, εκπληρώνοντας όπως δήλωσε ένα παιδικό όνειρο. Στις 5 Οκτωβρίου επέστρεψε μετά από έξι χρόνια στη Θεσσαλονίκη, για μια σειρά εμφανίσεων στο Barbarella.
Τον Δεκέμβριο του 2018, κάνει πρεμιέρα για τέταρτη φορά στο Hotel Ερμού. Οι εμφανίσεις ήταν άκρως επιτυχημένες ως εκ τούτου το πρόγραμμα διήρκεσε μέχρι τα τέλη Απριλίου του 2019. Τον Μάιο του 2019 κυκλοφορεί το πρώτο Single του καινούργιου δίσκου Ηλιοτρόπια το οποίο έγινε το ομότιτλο του δίσκου. Στις 8 Μαΐου 2019, εμφανίζεται σε συναυλία στην πλατεία Νέας Σμύρνης, παρουσία 10.000 θεατών. Τον Ιούνιο της ίδιας χρονιάς κυκλοφόρησε ο δίσκος με 15 νέα τραγούδια από την Panik Gold σε μουσική και στίχους του Νίκου Καρβέλα. Τον Ιούλιο κυκλοφόρησε το Video clip του τραγουδιού "Όσοι Αγαπάνε Δεν Πεθαίνουνε '', στο τραγούδι αυτό συμμετέχει η Γιώτα Γιάννα. Τον Σεπτέμβριο κυκλοφορεί το Video clip για ομότιτλο τραγούδι του δίσκου Ηλιοτρόπια, ενώ τον Δεκέμβριο κυκλοφορεί το video clip για το τραγούδι "Φλεγόμενος Τροχός" λαμβάνοντας θετικές κριτικές. Στις 7 Σεπτεμβρίου, τραγούδησε αφιλοκερδώς στο Μάτι Αττικής, μετά από πρόταση του μη κερδοσκοπικού σωματείου «Δεσμός», για την ψυχαγωγία των πληγέντων από την πυρκαγιά του Ιουλίου 2018. Στις 13 Σεπτεμβρίου τραγούδησε για πρώτη φορά στην καριέρα της στην Τεχνόπολη του Δήμου Αθηναίων, σε μια επιτυχημένη συναυλία.
Τον Δεκέμβριο Κυκλοφορεί μια συλλογή με σχεδόν όλη την δισκογραφία της Άννας Βίσση από το 1982 έως το 2019 και κάποια ακυκλοφόρητα τραγούδια που δεν είχανε μπει σε δίσκους. Η Συλλογή αυτή έχει τον γενικό τίτλο: The Legendary Recordings 1982 - 2019. Η συλλογή αυτή περιέχει τους εξής Δίσκους: «Να 'Χες Καρδιά», «Κάτι Συμβαίνει», «Η Επόμενη Κίνηση», «Τώρα», «Έμπνευση!», «Φωτιά», «Είμαι», «Δαίμονες», «Εμείς», «Λάμπω!», «Άννα Βίσση Live!», «Ρε!», «Ω! Κύπρος», «Κλίμα Τροπικό», «Τραύμα», «Αντίδοτο», «Everything I Am», «Κραυγή», «Μάλα Η Μουσική Του Ανέμου», «Χ», «Παράξενες Εικόνες», «Άννα Βίσση Live 2004», «Nylon», «Απαγορευμένο», «Απαγορευμένο +», «Αγάπη Είναι Εσύ», «Συνέντευξη», «Hotel Ερμού Live 2015 - 2018» και «Ηλιοτρόπια». Επίσης και κάποια special CDs: όπως το «Είμαι Το Σήμερα Κι Είσαι Το Χθες», (κυκλοφόρησε σε βινύλιο το 1982 και παρουσιάζεται για πρώτη φορά σε CD), «Άννα & Νίκος The Duets», τα ντουέτα της Άννας Βίσση με τον Νίκο Καρβέλα που δεν έχουν περιληφθεί σε albums. Ανάμεσά τους περιλαμβάνεται και το σπάνιο «Why Why» του 1985, το «Καλύτερες Μέρες», με όλα τα digital singles που έχουν κυκλοφορήσει από την Panik Gold και δεν είχαν, μέχρι σήμερα, συμπεριληφθεί σε CD και τέλος το «Treasures», με σπάνια τραγούδια. Ανάμεσά τους το «Κλαίω», με το οποίο η Άννα Βίσση διεκδίκησε την εκπροσώπηση της Ελλάδας στην Eurovision του 1989, τα «I Can’t Sleep at Night» και «Great Zeus» από την μονόπρακτη όπερα του Σταύρου Σιδερά «Ode Τo The Gods», ένα album που πλέον έχει εξαντληθεί και το «The Only Arms We Need», από το σπάνιο «Music Of The Three Games Of The Small States Of Europe» του 1989.
Στις 9 Δεκεμβρίου 2019, ξεκίνησε για πέμπτη χρονιά στο Hotel Ermou. Στις 11 του ίδιο μήνα, τραγούδησε στο Δημοτικό Θέατρο Λευκωσίας για την συμπλήρωση των 10 χρόνων του Sophia Foundation.
2020-σήμερα
Τον Μάρτιο του 2020, οι εμφανίσεις ανεστάλησαν (όπως όλες οι εκδηλώσεις), λόγω της εφαρμογής μέτρων για την προστασία των πολιτών από την πανδημία του κορονοϊού. Στις 30 Απριλίου 2020, συμμετείχε στο μουσικό challenge αλληλεγγύης της 24MEDIA, με σκοπό την ενίσχυση του συστήματος Υγείας και των κοινωνικών δομών που επλήγησαν από τον κορονοϊό. Την 1η Μαΐου 2020, επιστρέφει στην τηλεόραση, παρουσιάζοντας στο Mega Channel, την τηλεοπτική εκπομπή-συναυλία, Μένουμε σπίτι με την Άννα Βίσση, έχοντας καλλιτεχνική επιτυχία και ευνοϊκές κριτικές. Το καλοκαίρι έδωσε μετρημένες συναυλίες στα πλαίσια της περιοδείας της σε Ελλάδα και Κύπρο. Στις 15 Ιουλίου 2020, εμφανίστηκε στο Κηποθέατρο Παπάγου, σε μια sold out συναυλία. Στις 14 Σεπτεμβρίου, επέστρεψε για δεύτερη συνεχόμενη φορά στην Τεχνόπολη του Δήμου Αθηναίων, δίνοντας ξανά μια sold out συναυλία, παρουσία του δημάρχου Αθηνών. Στις 22 του ίδιου μήνα κυκλοφόρησε το τραγούδι Τρομαγμένο μου σε μουσική Γιώργου Καλογερόπουλου και στίχους Λίνας Δημοπούλου, το οποίο ήταν αφιερωμένο στην μνήμη του ακτιβιστή της ΛΟΑΤΚΙ κοινότητας, Ζακ Κωστόπουλου, του οποίου αγαπημένη τραγουδίστρια ήταν η Βίσση. Στις 21 Οκτωβρίου πραγματοποίησε ξανά sold out συναυλία αυτή τη φορά στο θέατρο Άλσος, στο Πεδίον του Άρεως. Στις 26 Δεκεμβρίου εμφανίστηκε στον τελικό του τηλεοπτικού σόου Just The 2 Of Us, του τηλεοπτικού σταθμού Open. Η εμφάνιση της συγκέντρωσε πολύ καλές κριτικές, όπως επίσης και η πρώτη της συνάντηση με την Δέσποινα Βανδή. Οι δυο τραγουδίστριες συνεργάστηκαν για πρώτη φορά, αφού από τα τέλη της δεκαετίας του 1990 ο Τύπος της εποχής της ήθελε σε κόντρα. Η συνάντηση κέντρισε το ενδιαφέρον του κοινού καθώς την ώρα της κοινής τους εμφάνισης καταγράφτηκε υψηλή τηλεθέαση (έως 40.1%), ενώ στα μέσα κοινωνικής δικτύωσης και σε τηλεοπτικές εκπομπές ήταν το πρώτο θέμα συζήτησης.
Την 1η Ιανουαρίου 2021, πραγματοποίησε διεθνή διαδικτυακή συναυλία από το θέατρο Παλλάς για την υποδοχή του νέου έτους. Μαζί της ήταν οι ηθοποιοί Νίκος Μουτσινάς και Ματίνα Νικολάου. Η εορταστική συναυλία της ερμηνεύτριας μεταδόθηκε σε 8.500 σπίτια, σε 42 χώρες και έγινε Νο1 θέμα συζήτησης στο Twitter, πριν βγει στη σκηνή η Άννα Βίσση. Στις 19 Μαρτίου 2021 κυκλοφόρησε νέο τραγούδι με τίτλο «Λουλακί», σε μουσική και στίχους του Νίκου Καρβέλα, ενώ στην ενορχήστρωση συμμετέχει ο Μπάμπης Στόκας. Τον Ιούνιο, κυκλοφόρησε το τραγούδι «Κι όμως δεν τελειώνει», που είναι ντουέτο με Μπάμπη Στόκα. Αποτελεί διασκευή του ιταλικού τραγουδιού «Fino In Fondo» σε στίχους του Νίκου Μωραΐτη και οπτικοποιήθηκε στην Ύδρα σε σκηνοθεσία του Alex Κωνσταντινίδη. Το τραγούδι βρέθηκε στο νούμερο ένα του iTunes chart, ενώ ξεχώρισε και στο ραδιοφωνικό airplay κάνοντας το τραγούδι ένα από τα πιο επιτυχημένα για το καλοκαίρι του 2021. Το καλοκαίρι του 2021, η Βίσση πραγματοποίησε περιοδεία σε όλη την Ελλάδα που είχε τον τίτλο «Αμήν». Στα πλαίσια της περιοδείας εμφανίστηκε σε πολλές πόλεις της Ελλάδας καθώς επίσης έδωσε sold out συναυλίες σε πολλές περιοχές της Αθήνας όπως στο θέατρο Άλσος, στο Πεδίον του Άρεως, στο Κηποθέατρο Παπαγού και στο Κατράκειο Θέατρο Νίκαιας. Μάλιστα στο Κατράκειο είχε καλεσμένο τον 8χρονο διεθνή μουσικό Στέλιο Κερασίδη. Στις 25 Σεπτεμβρίου 2021, τραγούδησε για πρώτη φορά στη σκηνή του Salle des Etoiles Sporting (Σάλα των Αστεριών) στο Μόντε Κάρλο του Μονακό, παρουσία του πρίγκιπα Αλβέρτου Β΄ του Μονακό. Η συναυλία έγινε για φιλανθρωπικό σκοπό για την διατήρηση και προστασία της Μεσογειακής φώκιας. Τον Οκτώβριο επέστρεψε για τέταρτη συνεχόμενη φορά στην Θεσσαλονίκη και ξεκίνησε εμφανίσεις στη σκηνή του Barbarella Live Party, που ήταν άκρως επιτυχημένες. Στις 30 Νοεμβρίου ήταν η επίσημη προσκεκλημένη του δήμου Βόλου, για την τελετή φωταγώγησης της πόλης για τα Χριστούγεννα. Η Βίσση τραγούδησε με την Συμφωνική Ορχήστρα του Βόλου, παρουσία χιλιάδων θεατών. Στις 9 Δεκεμβρίου, τραγούδησε μεταξύ άλλων καλλιτεχνών, στην επετειακή βραδιά της δισκογραφικής της εταιρείας Panik Records, που γιόρτασε 10 χρόνια παρουσίας στα μουσικά δρώμενα. Μάλιστα ήταν η τραγουδίστρια που έκλεισε την επετειακή συναυλία.
Τον Φεβρουάριο του 2022, επέστρεψε για έκτη σεζόν στην σκηνή του Hotel Ερμού. Στις 14 Φεβρουαρίου, σε συνεργασία με τον ραδιοφωνικό σταθμό Κύπρου Love fm 100,7 έδωσε sold out συναυλία στο Δημοτικό Θέατρο Λευκωσίας με τίτλο Οι Μπαλάντες της Άννας, αφιερωμένη στην γιορτή του Αγίου Βαλεντίνου. Στις 5 Μαρτίου, εμφανίστηκε για δεύτερη φορά στην τηλεοπτική εκπομπή Σπίτι με το Mega. Το πρόγραμμα ήταν αφιερωμένο στην ίδια και το Πατρινό Καρναβάλι, καθώς η εκπομπή μαγνητοσκοπήθηκε από το ιστορικό θέατρο Απόλλων στην Πάτρα. Η εμφάνιση της τραγουδίστριας έγινε πρώτο θέμα στα μέσα κοινωνικής δικτύωσης. Την άνοιξη του 2022 ολοκλήρωσε μία ακόμη sold out περιοδεία σε Αυστραλία, ΗΠΑ και Καναδά, ενώ το καλοκαίρι η περιοδεία της θα συνεχιστεί σε Ελλάδα και Κύπρο. Τη Δευτέρα 30/5/2022 κυκλοφόρησε το single Αίμα σε μουσική και στίχους Nίκου Kαρβέλα και με τη συμμετοχή της Daphne Lawrence, σημειώνοντας νέο ρεκόρ σε youtube και spotify, πράγμα που δηλώνει, για ακόμα μία φορά, τη δυναμική της διαχρονικότητάς της. Το τραγούδι, μέσα σε λίγες ώρες από την κυκλοφορία μπήκε στην πρώτη θέση των iTunes charts σε Ελλάδα και Κύπρο, ενώ στην 2η θέση των trends στο YouTube. Επίσης μπήκε στα charts στο iTunes της Ολλανδίας. Μπήκε επίσης στο top 50 στο Spotify, ενώ λίγους μήνες μετά την κυκλοφορία η Άννα Βίσση, γίνεται 5η Ελληνίδα τραγουδίστρια με τους περισσότερους ακροατές στην πλατφόρμα αυτή. Το καλοκαίρι του 2022 κάνει καλοκαίρι περιοδεία με τίτλο "red tour", και πετυχαίνει απανωτά sold out σε Ελλάδα και Κύπρο. Τον Σεπτέμβριο του ίδιου έτους εμφανίζεται στο notes live στην Κύπρο. Μαζί της βρίσκονται οι Κωνσταντίνος Χριστοφόρου, Νικόλας Ραπτάκης, Daphne Lawrence και υπόλοιπα μέλη της μπάντας της. Τον Οκτώβριο και τον Νοέμβριο εμφανίζεται στο Barbarella στη Θεσσαλονίκη, κάνοντας συνεχή sold out.↵Τον χειμώνα, συνεχίζει τις εμφανίσεις της στο hotel ermou για 7η χρόνια.
Στις 12/12/2022, κυκλοφορεί το νέο της τραγούδι με τίτλο "Γκαζόζα", σε μουσική και στίχους του Νίκου Καρβέλα. Το τραγούδι καταφέρνει να μπει μέσα σε λίγες ώρες στην πρώτη θέση των itunes, σε Ελλάδα και Κύπρο καθώς και στην 3η θέση των Youtube trends στην Κύπρο, ενώ στην Ελλάδα στην 4η θέση.
Στις 13/12 εμφανίζεται στα Madwalk 2022, παρουσιάζοντας το νέο της τραγούδι και ένα medley από άλλα τραγούδια.
Προσωπική ζωή
Η Βίσση παντρεύτηκε τον Νίκο Καρβέλα και μαζί απέκτησαν μια κόρη, τη Σοφία. Χώρισαν στις αρχές του 1990. Υπήρξε σε σχέση με τον Λάμπη Λιβιεράτο.
Εξωτερικοί σύνδεσμοι
Κατηγορία:Ελληνίδες τραγουδίστριες Κατηγορία:Έλληνες στιχουργοί Κατηγορία:Έλληνες υπήκοοι ελληνοκυπριακής καταγωγής Κατηγορία:Κύπριες τραγουδίστριες Κατηγορία:Κύπριοι στιχουργοί Κατηγορία:Λαϊκοί τραγουδιστές Κατηγορία:Ελληνίδες τραγουδίστριες ποπ Κατηγορία:Ελληνίδες ηθοποιοί μουσικού θεάτρου Κατηγορία:Συμμετέχοντες στο Φεστιβάλ Τραγουδιού Θεσσαλονίκης Κατηγορία:Συμμετέχοντες στη Eurovision Κατηγορία:Αγγλόφωνοι τραγουδιστές από την Ελλάδα Κατηγορία:Βραβευμένοι με Αρίων
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα Κατηγορία:Διαγωνισμός Τραγουδιού Eurovision 1980 Κατηγορία:Διαγωνισμός Τραγουδιού Eurovision 1982 Κατηγορία:Διαγωνισμός Τραγουδιού Eurovision 2006
ΦΣΦ Τσβίκαου
Η ΦΣΦ Τσβίκαου (γερμανικά: FSV Zwickau) είναι γερμανική ποδοσφαιρική ομάδα από την πόλη Τσβίκαου. Ιδρύθηκε το 1912. Έδρα της ομάδας είναι το Sportforum "Sojus 31", χωρητικότητας 2500 θεατών. Έχει κακατήσει 1 πρωτάθλημα της Ομπερλίγκα, την περίοδο 1949-50 και 3 Κύπελλα Ανατολικής Γερμανίας (1963, 1967, 1975).
Εξωτερικοί σύνδεσμοι
Κατηγορία:Ποδοσφαιρικές ομάδες Γερμανίας Κατηγορία:Ιδρύσεις ποδοσφαιρικών ομάδων το 1912
Κατάλογος πόλεων της Ανδόρρας
Ο κατάλογος μεγαλυτερών πόλεων της Ανδόρρας. thumb|right|Ενκάμ thumb|right|Ελ Πας ντε λα Κάζα
Παραπομπές
Κατηγορία:Κατάλογοι που αφορούν την Ανδόρρα Ανδόρρας
Φιλοφεμινισμός
Ο φιλοφεμινισμός περιγράφει ένα τμήμα του σύγχρονου αντρικού κινήματος που είναι ευμενές απέναντι στα φεμινιστικά θέματα και επιχειρεί να προσθέσει μια αντρική φωνή και συνηγορία για αλλαγή στις σχέσεις των φύλων και στην κοινωνική, πολιτική και θεσμική δομή. Όπως υπάρχουν διάφορα είδη φεμινισμού, υπάρχουν επίσης διάφορα είδη φιλοφεμινισμού. Εντός του φιλοφεμινισμού υπάρχει διαφωνία ως προς το ποια είναι ή θα πρέπει να είναι η βασική ατζέντα, με τις απόψεις να είναι μοιρασμένες συνήθως μεταξύ ριζοσπαστικών ή φιλελεύθερων γραμμών. Οι ριζοσπάστες θεωρούν την αρσενικότητα ως μια αμετάτρεπτη κοινωνική κατασκευή και αναζητούν τρόπους για να καταρρίψουν την κυριαρχία της, ενώ οι φιλελεύθεροι θεωρούν την αρσενικότητα (-ες) ως ανοιχτή σε αλλαγή και μεταμόρφωση. Υπάρχουν πολυάριθμες άλλες θεωρητικές διακρίσεις εντός των φιλοφεμινιστικών συζητήσεων, αλλά παρ’ όλα αυτά, υπάρχει γενική συμφωνία πως οι άντρες κερδίζουν από την ισχύουσα πατριαρχική και ηγεμονική τάξη των φύλων εις βάρος των γυναικών.
Ως μέρος του αντρικού κινήματος
Αντιθέτως από άλλα μέρη του αντρικού κινήματος, οι φιλοφεμινιστές ήταν διστακτικοί στο να εστιάσουν πολύ στο πώς οι άντρες είναι επίσης τα θύματα της πατριαρχίας, καθώς αυτό έχει οδηγήσει ήδη πολλούς στο αντρικό κίνημα να εστιάσουν αποκλειστικά στην απόκτηση επιπρόσθετων προνομίων για τους άντρες χωρίς να αναγνωρίζουν τις κατά πολύ μεγαλύτερες ανισότητες που υφίστανται οι γυναίκες. Έτσι, ο φιλοφεμινισμός επιχειρεί να κάνει φανερή την κτηνωδία και την εκμετάλλευση εναντίον των γυναικών, και να συνηγορήσει υπέρ πολιτικής και κοινωνικής αλλαγής ως απάντηση στην αδικία αυτή. Στα θέματα των εκστρατειών των φιλοφεμινιστών συνήθως συμπεριλαμβάνονται η βία κατά των γυναικών, ο σεξισμός, οι ανισότητες στους μισθούς και στις προαγωγές στον εργασιακό χώρο, τα δικαιώματα των γυναικών στον έλεγχο γεννήσεων, η πορνογραφία και το σεξουαλικό δουλεμπόριο γυναικών.
Κατηγορία:Φεμινισμός τρίτου κύματος
Κατάλογος βοηθημάτων του Unix
Αυτός είναι ένας κατάλογος από βοηθητικά προγράμματα (utilities) του λειτουργικού συστήματος UNIX, όπως αυτά καθορίζονται από το πρότυπο IEEE Std 1003.1-2004 το οποίο αποτελεί μέρος της Μοναδικής Προδιαγραφής UNIX (Single Unix Specification, SUS). Αυτά τα βοηθητικά προγράμματα μπορούν να βρεθούν στο UNIX και στα περισσότερα παρεμφερή με το UNIX λειτουργικά συστήματα.
Εξωτερικοί Σύνδεσμοι
Κατηγορία:Λογισμικό Unix
Θεόδωρος Τζίνης
Ο Θεόδωρος Τζίνης (1798 - 1869) Έλληνας αγωνιστής του 1821 και κτηματίας στην μετεπαναστατική Πάτρα.
Σαρλ Μπωντιό
Ο Σαρλ-Νικολά Μπωντιό (Charles-Nicolas Baudiot, 29 Μαρτίου 1773 – 26 Σεπτεμβρίου 1849) ήταν Γάλλος κλασικός μουσικοσυνθέτης και βιολοντσελίστας.
Θεόδωρος Τζίνης
Βιογραφικά στοιχεία
Γεννήθηκε στο Κομπότι της Άρτας και ήταν προσωπικός φίλος του Σκουφά. Πολέμησε στην πολιορκία του Μεσολογγίου και ήταν ένας από τούς διασωθέντες της ηρωικής εξόδου, μετά δε την έξοδο διέφυγε με βάρκα στην Πάτρα, όπου και εγκαταστάθηκε. Η οικία του, θεμελιωμένη το 1831, διατηρείται μέχρι σήμερα στο κέντρο της Πάτρας.
Σαρλ Μπωντιό
Βιογραφικά στοιχεία
Ο Μπωντιό γεννήθηκε στο Νανσύ. Πήρε μαθήματα από τον Ζαν-Μπατίστ Ζανσόν τον πρεσβύτερο, και διαδέχθηκε τον δάσκαλό του ως καθηγητής στο Κονσερβατόριο του Παρισιού το 1802. Λίγο αργότερα τού ανατέθηκε να εκπονήσει με τον Ζαν-Ανρί Λεβασέρ μια μέθοδο για βιολοντσέλο, η οποία συγγράφηκε από τον Πιερ Μπαγιό.
Θεόδωρος Τζίνης
Βιογραφικά στοιχεία
Ασχολήθηκε με το εμπόριο της σταφίδας και υπήρξε κάτοχος μεγάλων κτηματικών εκτάσεων στην Πάτρα.
Σαρλ Μπωντιό
Βιογραφικά στοιχεία
Ο Μπωντιό, που διατηρούσε και θέση στο γαλλικό Υπουργείο Οικονομικών, υπήρξε ένας από τους καθηγητές που διατήρησαν τις θέσεις τους στο Ωδείο όταν αυτό αναδιοργανώθηκε το 1816 και μετονομάσθηκε σε «Βασιλική Σχολή Μουσικής». Επιπλέον, του δόθηκε ο τίτλος του «πρώτου βιολοντσέλου του Παρεκκλησίου του Βασιλέως». Το 1822 συνταξιοδοτήθηκε από τη θέση του καθηγητή του Ωδείου. Μετά από αυτό, πραγματοποίησε αρκετά ταξίδια ανά τη Γαλλία δίνοντας συναυλίες, έως τον θάνατό του στο Παρίσι σε ηλικία 76 ετών. Η σορός του βρίσκεται στο Κοιμητήριο του Περ-Λασαίζ, στο Παρίσι.
Θεόδωρος Τζίνης
Βιογραφικά στοιχεία
Ήταν παντρεμένος με την Ελένη Παπαποστόλου από Σούλι και είχαν αποκτήσει έξι παιδιά.
Βιβλιογραφία
Θεοδωρος Κατηγορία:Έλληνες μέλη της Φιλικής Εταιρείας Κατηγορία:Αγωνιστές του 1821
Μαργαρίτα του Μπουρμπόν, κυρία του Αλμπρέ
Η Μαργαρίτα, γαλλ.: Marguerite de Bourbon, Lady of Albret, (1344 – 1416) από τον Οίκο των Βουρβόνων ήταν κόρη του δούκα του Μπουρμπόν και με τον γάμο της έγινε κυρία του Αλμπρέ.
Βιογραφία
Ήταν κόρη του Πέτρου Α΄ δούκα του Μπουρμπόν και της συζύγου του Iσαβέλλας των Βαλουά, που ήταν κόρη του Καρόλου κόμη του Βαλουά.
Η Mαργαρίτα παντρεύτηκε τον Aρνώ Αμανιέ κύριο του Aλμπρέ, στις 30 Ιουνίου 1368.
Οικογένεια
Ο γάμος ήταν το αποτέλεσμα μίας μυστικής συνθήκης μεταξύ του Καρόλου Ε' της Γαλλίας και του Αρνώ Αμανιέ.
Το ζευγάρι είχε έναν γιο, τον Κάρολο Α΄ κύριο του Αλμπρέ, ο οποίος έγινε κόμης του Ντρέ και κοντόσταυλος της Γαλλίας. Σκοτώθηκε στη μάχη του Aζενκούρ.
Πηγές
Κατηγορία:Γάλλοι του 14ου αιώνα Κατηγορία:Οίκος του Αλμπρέ Κατηγορία:Οίκος των Βουρβόνων
Κοινότητα Βισταγής
Η Κοινότητα Βισταγής είναι κοινότητα του Δήμου Αμαρίου στην Περιφερειακή Ενότητα Ρεθύμνης της Κρήτης. Συστάθηκε το 1925 με το ΦΕΚ 27Α - 31/01/1925 και τον ορισμό του οικισμού Βισταγή ως έδρα της. Εκτός από την έδρα της, η κοινότητα περιλαμβάνει και την Μονή Ασωμάτων. Η απογραφή του 2011 αναφέρει:
Συνολικά η κοινότητα έχει 220 κατοίκους και εκπροσωπείται από την Πρόεδρο κ. Μαρία Μαλλιάρου. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της.
Παραπομπές
Κατηγορία:Δήμος Αμαρίου
Ξενόθεμις ο Μιλήσιος
Ο Ξενόθεμις ο Μιλήσιος (2ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Μίλητο, ο οποίος στέφθηκε νικητής στο αγώνισμα της πυγμαχίας κατά τους 144ους ολυμπιακούς αγώνες της αρχαιότητας (159 π.Χ.). Υπήρξε επίσης περιοδονίκης, νικώντας και στις άλλες τρεις μεγάλες αθλητικές διοργανώσεις της αρχαιότητας: τα Πύθια, τα Νέμεα και τα Ίσθμια.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Πυθιονίκες Κατηγορία:Ισθμιονίκες Κατηγορία:Νεμεονίκες Κατηγορία:Περιοδονίκες Κατηγορία:Αρχαίοι Μιλήσιοι ολυμπιονίκες Κατηγορία:Αρχαίοι ολυμπιονίκες της πυγμαχίας‎ Κατηγορία:Αρχαίοι ολυμπιονίκες (2ος αιώνας π.Χ.)
Χλωριούχο βάριο
Το Χλωριούχο Βάριο είναι ιοντική χημική ένωση με χημικό τύπο BaCl2.
Όπως και άλλα άλατα του βαρίου, είναι τοξικό και προσδίδει κιτρινοπράσινο χρώμα σε φλόγα υγραερίου. Είναι, επίσης, υγροσκοπικό.
Έχει σημείο τήξης 962°C και σημείο βρασμού 1560°C. right|thumb|120px|Χλωριούχο βάριο
Χρήσεις
Ως ένα φθηνό, ευδιάλυτο άλας του βαρίου, το χλωριούχο βάριο βρίσκει ευρεία εφαρμογή στο εργαστήριο. Στη βιομηχανία, το χλωριούχο βάριο χρησιμοποιείται στην παρασκευή αλάτων θερμικής επεξεργασίας, στη σκλήρυνση του χάλυβα, στην παραγωγή χρωστικών ουσιών και στην παρασκευή άλλων αλάτων του βαρίου. Το BaCl2 χρησιμοποιείται επίσης σε πυροτεχνήματα για να δώσει λαμπερό πράσινο χρώμα. Ωστόσο, η τοξικότητά του περιορίζει την εφαρμογή του.
Κατηγορία:Άλατα Κατηγορία:Αλογονίδια Κατηγορία:Ανόργανες ενώσεις χλωρίου
Παλατινάτο
Το Παλατινάτο (γερμανικά Pfalz) ήταν ονομασία αρχαίων γερμανικών κρατών στα δυτικά της Αγίας Ρωμαϊκής Αυτοκρατορίας. Στην αρχή χρησιμοποιήθηκε προς υποδήλωση του συνόλου των κατάσπαρτων στη χώρα αυτοκρατορικών ανακτόρων και στη συνέχεια δόθηκε σε κράτος της Ρηνανίας, το οποίο από το 620 διαχωρίσθηκε σε Άνω Παλατινάτο ή Βαυαρικό Παλατινάτο, συνολικής έκτασης 6.500 τ.χλμ. με πρωτεύουσα τη Ρατισβόννη και στο Κάτω Παλατινάτο ή Παλατινάτο του Ρήνου με πρωτεύουσα τη Σπιρ (σήμερα στο ομόσπονδο κρατίδιο Ρηνανία-Παλατινάτο).
Δείτε επίσης
Κατηγορία:Ρηνανία-Παλατινάτο Κατηγορία:Γερμανικά ιστορικά κράτη Κατηγορία:Γεωγραφία της Γερμανίας
Ιωάννης Πανταζίδης
Ο Ιωάννης Πανταζίδης (Κρούσοβο, 1827 - Αθήνα, 1900) ήταν Έλληνας καθηγητής πανεπιστημίου του 19ου αιώνα.
Βιογραφία
Γεννήθηκε το 1827 στο Κρούσοβο της Μακεδονίας. Σπούδασε φιλολογία και δίδαξε ως σχολάρχης στην Μακεδονία. Από εκεί πήγε στη Γερμανία με υποτροφία της κοινότητας Σερρών. Επέστρεψε και συνέχισε να διδάσκει στην Μακεδονία και αργότερα στην Αθήνα. Διορίστηκε καθηγητής Γυμνασίου και αργότερα καθηγητής του Πανεπιστημίου Αθηνών. Διετέλεσε διευθυντής της Εθνικής Βιβλιοθήκης μέχρι το 1875. Ήταν επίσης Σύμβουλος της Αρχαιολογικής Εταιρείας. Συνέταξε αξιόλογο ομηρικό λεξικό, (Λεξικόν Ομηρικόν : περιέχων πάσας τας ευρισκόμενας...και ερμηνείας.../ συναταχθέν υπό Κρουσίου (Crusius), διορθωθέν υπό Ε.Ε. Seiler, διασκευασθέν υπό Ι. Πανταζίδου), το οποίο εκδόθηκε σε πάρα πολλές εκδόσεις από διάφορους μικροεκδοτικούς οίκους της εποχής. Επίσης συνέγραψε και Παιδαγωγική του Γυμνασίου. Απεβίωσε το 1900.
Παραπομπές
Κατηγορία:Έλληνες πανεπιστημιακοί Κατηγορία:Έλληνες φιλόλογοι Κατηγορία:Έλληνες παιδαγωγοί Κατηγορία:Έλληνες λεξικογράφοι
Παναγιώτης Μπόταρος
Ο Παναγιώτης Μπόταρος ήταν πολιτικός της εποχής του 1821.
Η καταγωγή του ήταν από την επαρχία Μεθώνης. Χρημάτισε γερουσιαστής της Πελοποννήσου.
Αίλιος Γάλλος
Ο Γάιος Αίλιος Γάλλος (λατινικά: Gaius Aelius Gallus) ήταν Ρωμαίος έπαρχος της Αιγύπτου από το 26 έως το 24 π.Χ.. Είναι κυρίως γνωστός για μια καταστροφική αποστολή που ανέλαβε στην Arabia Felix (σύγχρονη Υεμένη) υπό τις εντολές του Οκταβιανού Αυγούστου.
Ζωή
Ο Αίλιος Γάλλος ήταν επίσης γνωστός ως προσωπικός φίλος του Έλληνα γεωγράφου Στράβονα και ταυτίστηκε με τον Αίλιο Γάλλο που αναφέρεται συχνά από τον Γαληνό, του οποίου οι θεραπείες λέγεται ότι χρησιμοποιήθηκαν με επιτυχία στην αραβική εξόρμησή του.
Η αποστολή στην Arabia Felix, της οποίας μία αναφορά δίνεται από τον φίλο του Στράβων, καθώς και από τον Δίων Κάσσιο και τον Πλίνιο τον Πρεσβύτερο, αποδείχθηκε πλήρης αποτυχία. Σε αυτήν την αποστολή, ο Στράβων ανέφερε τον Ιλάσαρο ως τον ελεγκτή της Χαντραμαούτ εκείνη την εποχή.
Ο Γάλλος ανέλαβε την αποστολή στην Αίγυπτο με εντολή του Αυγούστου, εν μέρει με σκοπό να εξερευνήσει τη χώρα και τους κατοίκους της και εν μέρει για να συνάψει συνθήκες φιλίας με τον λαό ή να τους υποτάξει αν έπρεπε να αντιταχθούν στους Ρωμαίους, γιατί πιστεύεται ότι εκείνη την εποχή η Αραβία ήταν γεμάτη από κάθε είδους θησαυρούς.
Όταν Αίλιος Γάλλος ξεκίνησε με το στρατό του, εμπιστεύθηκε για την καθοδήγηση έναν Ναβαταίο με το όνομα Σύλλαος, ο οποίος τον εξαπάτησε και τον παραπλάνησε. Ένας μακρύς απολογισμός αυτής της αποστολής μέσω της ερήμου δίνεται από τον Στράβονα — ο οποίος αντλούσε τις περισσότερες από τις πληροφορίες του για την Αραβία από τον φίλο του Αίλιο Γάλλο. Η καυτή θερμότητα του ήλιου, το κακό νερό και η ανάγκη όλων των απαραίτητων για τη στήριξη της ζωής, προκάλεσαν μια ασθένεια μεταξύ των στρατιωτών που ήταν εντελώς άγνωστη στους Ρωμαίους και η οποία σκότωσε το μεγαλύτερο μέρος του στρατού. Έτσι, οι Άραβες όχι μόνο δεν υποτάχθηκαν, αλλά κατάφεραν να διώξουν τους Ρωμαίους ακόμη και από εκείνα τα μέρη της χώρας που είχαν προηγουμένως στην κατοχή τους. Ο Αίλιος Γάλλος πέρασε έξι μήνες στην προέλαση του προς τη χώρα, λόγω του προδότη οδηγού του, ενώ έκανε την υποχώρηση του σε εξήντα ημέρες, υποχρεωμένος να επιστρέψει στην Αλεξάνδρεια, έχοντας χάσει το μεγαλύτερο μέρος της δύναμής του.
Ο Αίλιος Γάλλος ανακλήθηκε από τον Αύγουστο για αποτυχία να καθησυχάσει τους Κουσίτες και τον διαδέχτηκε ο Γάιος Πετρόνιος, στρατιωτικός διοικητής και στενός φίλος του Αυγούστου.
Βιβλιογραφία
Κατηγορία:Ρωμαίοι κυβερνήτες της Αιγύπτου Κατηγορία:Αρχαία ιστορία της Υεμένης
Νικοφών ο Μιλήσιος
Ο Νικοφών ο Μιλήσιος (γιος του Τρύφωνος, 1ος αιώνας π.Χ./μ.Χ.) ήταν αρχαίος Έλληνας ολυμπιονίκης με καταγωγή από τη Μίλητο, ο οποίος στέφθηκε νικητής στο αγώνισμα της πυγμαχίας κατά τους 193ους (8 π.Χ.) ολυμπιακούς αγώνες της αρχαιότητας. Ο ποιητής Αντίπατρος ο Θεσσαλονικεύς ο οποίος ήταν σύγχρονος του, του αφιέρωσε ένα επίγραμμα στο οποίο εξυμνούσε την σωματική του διάπλαση και το επίτευγμα της νίκης του στους ολυμπιακούς αγώνες.
Butterbean's Café
Το Butterbean's Café είναι παιδική τηλεοπτική σειρά φαντασίας των Ρόμπερτ Σκαλ και Τζόνι Μπελτ, δημιουργοί του προγράμματος Bubble Guppies. Η σειρά είναι παραγγελία του Nickelodeon. Η σειρά ακολουθεί την Μπάτερμπην, μια νεράιδα που λειτουργεί καφενείο με τις φίλες του. Η σειρά περιέχει "δημιουργική μαγειρική, φιλοσοφία φάρμα προς το τραπέζι, και κοινωνικοσυναισθηματική δομή με επικέντρωση στις ικανότητες ηγεσιας". Ως τώρα έχουν ζητηθεί 40 επεισόδια. Η σειρά έκανε πρεμιέρα στις 12 Νοεμβρίου 2018 και στο Nickelodeon Greece έκανε πρεμιέρα στις 2 Μαρτίου 2019.
Νικοφών ο Μιλήσιος
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Μιλήσιοι ολυμπιονίκες Κατηγορία:Αρχαίοι ολυμπιονίκες της πυγμαχίας‎ Κατηγορία:Αρχαίοι ολυμπιονίκες (1ος αιώνας π.Χ.)
Butterbean's Café
Παραπομπές
Κατηγορία:Τηλεοπτικές σειρές
Πωλ Μαρτέν
Ο Πωλ-Ρενέ Μαρτέν (Paul-René Martin, 11 Αυγούστου 1901 – 28 Απριλίου 1987) ήταν Ελβετός αθλητής του στίβου, και συγκεκριμένα δρομέας μεσαίων αποστάσεων. Υπήρξε ο πρώτος Ελβετός αθλητής στην ιστορία, σε οποιοδήποτε άθλημα, που αγωνίσθηκε σε πέντε διοργανώσεις των Ολυμπιακών Αγώνων.
Ο Μαρτέν γεννήθηκε στη Γενεύη. Σε κάθε Ολυμπιακούς Αγώνες από το 1920 μέχρι και το 1936 αγωνίσθηκε στον δρόμο των 800 μέτρων, όπου και κέρδισε το μοναδικό του ολυμπιακό μετάλλιο, συγκεκριμένα το αργυρό το 1924, ερχόμενος δεύτερος πίσω από τον Ντάγκλας Λόου. Αυτή ήταν η μόνη συμμετοχή του σε τελικό Ολυμπιακών Αγώνων στα 800 μέτρα, αλλά το 1928 και το 1936 έτρεξε και στον δρόμο των 1500 μέτρων, όπου τερμάτισε έκτος στον τελικό το 1928. Επίσης συμμετείχε με λογοτεχνικό έργο στον Διαγωνισμό Τέχνης εμπνευσμένης από τον αθλητισμό στους Ολυμπιακούς Αγώνες του 1936.
Παραπομπές
Κατηγορία:Ελβετοί αθλητές του στίβου Κατηγορία:Δρομείς μεσαίων αποστάσεων Κατηγορία:Ελβετοί Ολυμπιονίκες
Νέα Παύλιανη Φθιώτιδας
Η Κάτω Παύλιανη είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.
Γεωγραφία - Ιστορία
Η Κάτω Παύλιανη βρίσκεται στα νοτιοδυτικά όρια του πρώην νομού με την Περιφερειακή ενότητα Φωκίδας, κτισμένη στις νοτιοανατολικές πλαγιές της Οίτης σε υψόμετρο 510 μέτρων και σε απόσταση 47 χλμ. ΝΔ. από τη Λαμία. Είναι συνοικισμός νοτιοδυτικά της Παύλιανης σε απόσταση 1,5 χλμ. από αυτήν και αναφέρεται επίσημα για πρώτη φορά το 1961 να απογράφεται στην κοινότητα Παύλιανης. Σύμφωνα με το Πρόγραμμα «Καλλικράτης» μαζί με την Παύλιανη αποτελούν την τοπική κοινότητα Παύλιανης που υπάγεται στη δημοτική ενότητα Παύλιανης του Δήμου Λαμιέων και σύμφωνα με την απογραφή του 2011 έχει πληθυσμό 131 κατοίκους, ενώ με αυτήν του 2001 είχε 136.
Παραπομπές
Κατηγορία:Χωριά του νομού Φθιώτιδας Κατηγορία:Οίτη Κατηγορία:Δήμος Λαμιέων
Προσομοίωση
Προσομοίωση (αγγλικά: simulation) είναι η αναπαράσταση λειτουργίας μιας πραγματικής διαδικασίας ή ενός συστήματος. Προϋποθέτει τη χρήση μοντέλων, τα οποία αποτυπώνουν τα βασικά χαρακτηριστικά και συμπεριφορές του επιλεγμένου συστήματος ή διαδικασίας. Πολύ συχνά χρησιμοποιούνται τεχνολογίες πληροφορικής για την εκτέλεση προσομοιώσεων.
Η τεχνική προσομοίωσης χρησιμοποιείται σε διάφορα πεδία, όπως στις τεχνολογικές εφαρμογές, με σκοπό τη βελτίωση των επιδόσεων, στην εκπαίδευση, και σε βιντεοπαιχνίδια. Χρησιμοποιείται επίσης για τη μελέτη οικοσυστημάτων και κοινωνικών συστημάτων με σκοπό την καλύτερη κατανόηση τις λειτουργίας τους.
Παραπομπές
Κατηγορία:Επιστημονικό μοντέλο
Σαουθάμπτον ΦΚ
Η Σαουθάμπτον ΦΚ (αγγλικά: Southampton FC) είναι αγγλικός ποδοσφαιρικός σύλλογος που θεωρείται ένας από τους παλαιότερους συλλόγους στο αγγλικό ποδόσφαιρο και με πλούσια ιστορία. Το γήπεδο της είναι το «Saint Mary» (Σεντ Μέρι) που το χρησιμοποιούν από το 2001 ενώ μέχρι το 2000 για έδρα χρησιμοποιούσαν το «The Dell» (Δε Ντελ).
Μια από τις επιτυχίες της ήταν το 1983–84, όταν βρισκόταν στην Πρέμιερ Λίγκ τερματίζοντας στη 2η θέση με μικρή διαφορά από την πρώτη ομάδα.Ο μοναδικός τίτλος της ομάδας σε κορυφαίο επίπεδο είναι η κατάκτηση του Κυπέλλου Αγγλίας το 1976. Στον τελικό η Σαουθάμπτον κέρδισε την Μάντσεστερ Γιουνάιτεντ με 1–0.
Τον Ιανουάριο του 2022 ο Κινέζος επιχειρηματία Γκάο Γισένγκ παραχώρησε έναντι 100 εκατ. λιρών το 80% των μετοχών του συλλόγου στο επιχειρηματικό fund, Sport Republic, που υποστηρίζεται από τον Σέρβο επιχερηματία, Ντράγκαν Σόλακ.
Εξωτερικοί σύνδεσμοι
Κατηγορία:Αθλητικοί σύλλογοι Αγγλίας Κατηγορία:Ιδρύσεις αθλητικών συλλόγων το 1885 Κατηγορία:Ποδοσφαιρικές ομάδες Αγγλίας  Κατηγορία:Ιδρύσεις ποδοσφαιρικών ομάδων το 1885
Νίκος Παπανικολόπουλος
Το λήμμα Νίκος Παπανικολόπουλος μπορεί να σχετίζεται με κάποιο από τα ακόλουθα πρόσωπα:
Εσπεριδίνη
Η εσπεριδίνη (αγγλ. hesperidin) είναι ένας φυσικός γλυκοζίτης φλαβανόνης που απαντάται στα εσπεριδοειδή. Η άγλυκη μορφή της ονομάζεται εσπερετίνη. Η ονομασία της προέρχεται από την αντίστοιχη λέξη, που αφορά ουσιαστικά τα φρούτα που παράγονται από τα εσπεριδοειδή.
Χαρακτηριστικά
Είναι μία φυσικά απαντώμενη χημική ένωση που ανήκει στα βιοφλαβονοειδή, ενώσεις με πλούσιες αντιοξειδωτικές ιδιότητες. Πρόσθετα, τα βιοφλαβονοειδή προσδίδουν επίσης χρώμα, γεύση και άρωμα στα αντίστοιχα φυτά.
Πρώτη απομόνωση
350px|δεξιά|μικρογραφία|[[Χρωματογραφία|Χρωματογράφημα υπεριώδους 280 nm μετά από διαχωρισμό χυμού πορτοκαλιού (σημ. η εσπεριδίνη χρωματογραφικά εμφανίζεται στην κορυφή ακριβώς στα 16,44 min).]] Απομονώθηκε για πρώτη φορά το 1828 από τον Γάλλο χημικό Lebreton από το λευκό εσωτερικό στρώμα φλούδων εσπεριδοειδών (mesocarp, albedo).
Πιστεύεται ότι παίζει ρόλο στη φυσική άμυνα των φυτών.
Χρήσεις
H εσπεριδίνη ανήκει στην κατηγορία των βιοφλαβονοειδών που είναι γνωστό ότι βοηθούν στην αντιμετώπιση προβλημάτων των αιμοφόρων αγγείων όπως λ.χ. αιμορροΐδες, κιρσοί και φλεβική στάση (π.χ. κακή κυκλοφορία του αίματος στα πόδια).
Οικογένεια Lamiaceae
Η μέντα περιέχει εσπεριδίνη.
Περιεκτικότητα σε τρόφιμα
Παρακάτω παρουσιάζεται, κατ' εκτίμηση, η περιεκτικότητα σε εσπεριδίνη σε διάφορα τρόφιμα, ανά 100 ml.
Φαρμακευτική έρευνα
Ως φλαβανόνη που ανευρίσκεται στα φλούδια εσπεριδοειδών (όπως λ.χ. πορτοκάλια ή λεμόνια), η εσπεριδίνη βρίσκεται υπό προκαταρκτική έρευνα για τις πιθανές βιολογικές της ιδιότητες in vivo.
Μια μελέτη ανασκόπησης δεν εντόπισε στοιχεία ότι η εσπεριδίνη επηρέασε τα επίπεδα λιπιδίων στο αίμα ή την υπέρταση
Μια άλλη έρευνα διαπίστωσε ότι η εσπεριδίνη μπορεί να βελτιώσει τη λειτουργία του ενδοθηλίου στους ανθρώπους, αλλά τα συνολικά αποτελέσματα ήταν ασαφή.
Παραπομπές
Κατηγορία:Γλυκοζίτες φλαβανόνης
Παναγιώτης Κεφάλας
Ο Παναγιώτης Κεφάλας ήταν αγωνιστής του 1821. Υπήρξε πρωτοπαλίκαρο του Παπαφλέσσα ενώ σήκωσε την σημαία στην πλέον ελεύθερη Τριπολιτσά. Έπεσε ηρωικά μαχόμενος πλάι στον αρχιμανδρίτη, Παπαφλέσσα. μικρογραφία|αριστερά|Ο Κεφάλας σηκώνει τη σημαία της ελευθερίας στα τείχη της Τριπολιτσάς. Έργο του Πέτερ φον Χες
Βιογραφικά στοιχεία
Η καταγωγή του ήταν από το Δυρράχι Αρκαδίας και δεν πρέπει να συγχέεται με τους προύχοντες κεφαλάδες. Πήρε μέρος σε πολλές μάχες. Καταρχάς βρέθηκε στην Καλαμάτα, αργότερα πήγε στην Καρύταινα και από κει στο Βαλτέτσι όπου και ενώθηκε με τον Δ. Παπατσώνη. Εκεί ακόμα σώζονται τα ταμπούρια τους. Στην πολιορκία της Τριπολιτσάς έγιναν επίσης γνωστά τα ταμπούρια του Κεφάλα. Κατά την έφοδο εισήλθε στην πόλη μαζί με τους Τσάκωνες. Βρέθηκε και στις μάχες εναντίον του Δράμαλη. Στην πολιορκία της Τριπολιτσάς πήγε και αυτός στα Μεγάλα Δερβένια. Πολέμησε και στη Στερεά Ελλάδα, όπου και αρίστευσε.
Ο Κεφάλας έπεσε στην ηρωική μάχη στο Μανιάκι μαζί με τον Παπαφλέσσα.
Πηγές
Κατηγορία:Αγωνιστές του 1821 Κατηγορία:Ήρωες της Ελλάδας
Ηλεκτρικό πεδίο
Στη φυσική, ο χώρος που περιβάλλει ένα ηλεκτρικό φορτίο ή παρουσία ενός χρονικά μεταβαλλόμενου μαγνητικού πεδίου έχει μια ιδιότητα που καλείται ηλεκτρικό πεδίο. Το ηλεκτρικό πεδίο ασκεί μια δύναμη επάνω σε άλλα ηλεκτρικά φορτισμένα αντικείμενα. Την έννοια του ηλεκτρικού πεδίου εισήγαγε για πρώτη φορά ο Μάικλ Φαραντέι.
Το ηλεκτρικό πεδίο είναι ένα διανυσματικό μέγεθος, με μονάδες μέτρησης στο SI τις Νιούτον προς Κουλόμπ (N C-1) ή, ισοδύναμα, Βολτ προς μέτρο (V m-1).
Ένταση
Ένταση \vec E σε ένα σημείο ηλεκτρικού πεδίου, ονομάζουμε το φυσικό διανυσματικό μέγεθος που έχει μέτρο ίσο με το πηλίκο του μέτρου της δύναμης που ασκείται σε φορτίο q που βρίσκεται σε αυτό το σημείο προς το φορτίο αυτό και κατεύθυνση την κατεύθυνση της δύναμης, αν αυτή ασκείται σε θετικό φορτίο.